ગુજરાત વિધાનસભાની આ વખતની ચૂંટણીઓ કોંગ્રેસ અને ભાજપ માટે મરણિયા જંગ ઉપરાંત પ્રતિષ્ઠા સમાન અને 2019ની ચૂંટણીઓનું ભાવિ પણ લગભગ નક્કી કરનાર હોવાથી બન્ને પક્ષે જોર લગાવવામાં આવે તે સ્વાભાવિક છે પરંતુ રાજકોટનો ઇન્દ્નીલવાળો બનાવ, ગોંડલમાં ઉમેદવારના સજા પામેલા પતિને પેરોલ અને ભાજપના કેન્દ્રીય મંત્રી પરસોત્તમ રૂપાલા દ્વારા કરાયેલા ધડાકા-ફડાકાના ઉચ્ચારણો વગેરેને જોતાં રાજકીય નિરીક્ષકોને એવી આશંકા છે કે ગુજરાતની ચૂંટણીઓ લોહિયાળ ના બને તો સારૂ.